نیجریه‌نین قوزئی دوغوسوندا، بوکو حرام ترور هؤرگوتونون تشکیل ائتدیگی سالدیریلاردا ۴۴ عسگر حیاتینی ایتیردی.
اؤلکه مطبوعاتین‌دا یئر آلان خبرلرده، هؤرگوتون، بورنو ایالتینه باغلی میتیلی، ماینوک و گاکرام بؤلگه‌لرین‌ده ۳ حربی مرکزه سالدیری تشکیل ائتدیگی بیلدیریلدی.
سالدیریلاردا چوخ ساییدا انسانین دا یارالاندیغی قید ائدیلدی.
نیجریه‌ده ۲۰۰۰لی ایللرین باشین‌دان بو یانا وارلیق گؤسته‌ن بوکو حرام ۲۰۰۹دان اعتباراً ائتدیگی ائیلملرده ۲۰ مین‌دن آرتیق انسان اؤلدو.
هؤرگوت، ۲۰۱۵دن بو یانا اؤلکه‌نین سرحد قونشولاری کامرون، چاد و نیجرده ده سالدیریلار تشکیل ائتدی.
هؤرگوتون، چاد گؤلو حؤوضه‌سین‌ده‌کی سالدیریلارین‌دا ان آز ۲ مین نفر حیاتینی ایتیردی.
بوکو حرام اسکی سؤزچوسو ابو مصعب البرناوی‌نین ۲۰۱۶دا هؤرگوتون یئنی لیدئری تعیین اولونماسی، ۲۰۰۹دان بو یانا لیدئر اولان ابوبکر شکائو ایله البرناوی آراسین‌دا هؤرگوت ایچینده دارتیشمالارا و بؤلونمه‌یه سبب اولموشدو.
